Az alábbiakban részletesen bemutatásra kerülnek a ***közgyűlési előterjesztés 5. mellékletében*** szereplő feladatok. A melléklet feladatcsoportonként és típusonként tartalmazza a felújítások előirányzat és teljesítés adatait. A szöveges értékelés a saját hatáskörben végzett intézményi feladatokat nem tartalmazza.

**Városépítési feladatok**

|  |  |  |
| --- | --- | --- |
| **Módosított előirányzat:** | **30.000** | **ezer Ft** |
| **Éves tény:** | **0** | **ezer Ft** |
| **Teljesítés:** | **0,0** | **%** |

***Önkormányzati feladatok***

**Égig érő fű**

|  |  |  |
| --- | --- | --- |
| Módosított előirányzat: | 30.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Fővárosi Közgyűlés 2020. szeptemberi közgyűlésén döntött arról, hogy társasházak és lakásszövetkezeti lakóépületek számára udvarzöldítési munkálatok támogatására pályázatot írt ki.

A pályázaton támogatható munkák: a társasházak közös tulajdonú belső udvarainak felújítási- és megújítási munkái, műszaki vizsgálatok, tervezési munkák, növényzet telepítése, földmunkák, alapanyagok, köztéri elemek készítése, kész bútorok beszerzése, kerti szerszámok beszerzése, bérlése stb. Szerződéskötésre a nyertes pályázókkal 2021. második felében került sor, a projektek elkészültének határideje 2022. június 30.

**Közlekedési feladatok**

|  |  |  |
| --- | --- | --- |
| **Módosított előirányzat:** | **8.952.516** | **ezer Ft** |
| **Éves tény:** | **4.796.871** | **ezer Ft** |
| **Teljesítés:** | **53,6** | **%** |

***Önkormányzati feladatok***

**883701 Útfelújítások**

***BKK megvalósításában végzett feladatok***

A projektek keretében a fővárosi kezelésű, rossz állapotú közutak felújításának kivitelezési feladatai valósulnak meg. A felújítások magában foglalják az elöregedett, felgyűrődött aszfaltrétegek cseréjét, helyenként a teljes pályaszerkezet átépítését, gyalogosátkelőhelyek akadálymentesítését, a buszmegállóhelyek, a járdák felújítását, a forgalombiztonsági szempontok szem előtt tartása mellett. A tömegközlekedés segítése érdekében kisebb útépítési beavatkozások történtek, a buszmegállóhelyek korszerű aszfalt, illetve bazaltbeton burkolatot kaptak.

**BKK Zrt. útfelújítási program megvalósítása, kivitelezés**

|  |  |  |
| --- | --- | --- |
| Módosított előirányzat: | 89.059 | ezer Ft |
| Éves tény: | 70.557 | ezer Ft |
| Teljesítés: | 79,2 | % |

A feladat műszaki ütemezése megváltozott, tekintettel arra, hogy a tervezés folyamán fellépő műszaki problémák, a hatósági eljárások, illetve a közbeszerzési eljárások elhúzódása miatt a kivitelezési feladatok eredeti üteme nem volt tartható.

2021. évben az egy éves utófelülvizsgálati eljárások lefolytatására került sor a 2020. évben befejeződött négy útfelújítás és 35 helyszínen létesült B+R és egyéb közcélú kerékpártárolók esetében. A fennmaradó feladat a VEKOP pályázatokhoz kapcsolódó tervezési feladatok befejezése lesz.

**BKK Zrt. Útfelújítási program előkészítése, terveztetése**

|  |  |  |
| --- | --- | --- |
| Módosított előirányzat: | 77.032 | ezer Ft |
| Éves tény: | 27.437 | ezer Ft |
| Teljesítés: | 35,6 | % |

A projekt keretében a bevezetésben szereplő útfelújítási munkák előkészítési és tervezési feladatai valósulnak meg. Ezen fejlesztési feladatok tekintetében a BKK Zrt. a tervezési feladatok megvalósítójaként jár el. A tervezési feladat magában foglalja az elöregedett utak, buszmegállóhelyek felújításának, gyalogosátkelőhelyek létesítésének és a járdák szélesítésének tervezését, az ezekhez kapcsolódó építési engedélyezési eljárás lefolytatását.

2020. év végéig a feladatban szereplő 91 helyszínből 88 esetben, 2021. évben további két helyszínre vonatkozóan készültek el a tervek. Egy helyszín esetében folyamatban van a tervezés, befejezése 2022. évben várhatóan megtörténik.

**BKK Zrt. 2020-2023. évi útfelújítási program útfelújítás tervezés, terv felülvizsgálat, I. csoport**

|  |  |  |
| --- | --- | --- |
| Módosított előirányzat: | 178.716 | ezer Ft |
| Éves tény: | 35.526 | ezer Ft |
| Teljesítés: | 19,9 | % |

A 2021. évre előirányzott három tervezési / terv felülvizsgálati feladat megvalósult. A további 12 helyszín esetében 2022-2023. évben fejeződnek be tervezési / terv felülvizsgálati feladatok.

**BKK Zrt. 2020-2023. évi útfelújítási program – Kivitelezés I. csoport**

|  |  |  |
| --- | --- | --- |
| Módosított előirányzat: | 1.490.781 | ezer Ft |
| Éves tény: | 833.842 | ezer Ft |
| Teljesítés: | 55,9 | % |

A négy helyszínből három helyszín esetében a kivitelezési munkálatok befejeződtek. Egy helyszínen a kivitelezési munkálatok 2022. év első felében fejeződnek be.

**BKK Zrt. 2021-2023. évi útfelújítási program – Kivitelezés**

|  |  |  |
| --- | --- | --- |
| Módosított előirányzat: | 226.136 | ezer Ft |
| Éves tény: | 0 | ezer Ft |
| Teljesítés: | 0 | % |

A feladat előkészítés alatt van, szerződéskötés a BKK Zrt-vel nem történt.

**BKK Zrt. 2020-2023. évi útfelújítási program – Kivitelezés II. csoport/2021**

|  |  |  |
| --- | --- | --- |
| Módosított előirányzat: | 3.810 | ezer Ft |
| Éves tény: | 1.346 | ezer Ft |
| Teljesítés: | 35,3 | % |

A feladatban szereplő három helyszín felújításának előkészítési munkálatai megtörténtek, egy esetében közbeszerzési eljárás lefolytatásra került.

***Budapest Közút Zrt. megvalósításában végzett feladatok***

**Budapest Közút Zrt. 2016-2020. évi útfelújítási program**

|  |  |  |
| --- | --- | --- |
| Módosított előirányzat: | 96.398 | ezer Ft |
| Éves tény: | 97.426 | ezer Ft |
| Teljesítés: | 101,1 | % |

A feladatnál a Budapest Közút Zrt. a beruházások megvalósítójaként, továbbá in-house tervezőként és kivitelezőként jár el. Az előirányzat összesen 33 helyszínen útburkolat felújítását, útalap cseréjét és forgalomtechnikai fejlesztését tartalmazta. 2020. évben az útfelújítási munkálatok befejeződtek, 2021. évben a garanciális felülvizsgálatok történtek meg. A 2020. december havi fordított Áfa, az Áfa bevallásnak és elszámolásnak megfelelően 2021. januárban teljesült. A feladaton az előirányzat túllépést a kapcsolódó fordított Áfa összege eredményezi, amely a számviteli előírásokhoz igazodóan a 841101 Pénzügytechnikai feladatokon került megtervezésre és elszámolásra.

**Budapest Közút Zrt. Útfelújítási program előkészítése, terveztetése**

|  |  |  |
| --- | --- | --- |
| Módosított előirányzat: | 69.644 | ezer Ft |
| Éves tény: | 40.748 | ezer Ft |
| Teljesítés: | 58,5 | % |

A feladat tekintetében a Budapest Közút Zrt. a tervezési feladatok megvalósítójaként és tervezőjeként járt el. Az Útfelújítások előkészítése és terveztetése feladat 53 helyszínéből nyolc 2019-ben, 45 utca tervezése 2020. évben befejeződött. Egy helyszín tervezési költségének kifizetése 2021. évre áthúzódott, a feladat befejeződött.

**Budapest Közút Zrt. Útfelújítási, kiskorrekciós, kerékpáros beavatkozások előkészítése, terveztetése, tervfelülvizsgálata**

|  |  |  |
| --- | --- | --- |
| Módosított előirányzat: | 86.000 | ezer Ft |
| Éves tény: | 56.000 | ezer Ft |
| Teljesítés: | 65,1 | % |

A feladat tekintetében a Budapest Közút Zrt. a feladatok tervezőjeként jár el, a tervezési munkálatok folyamatban vannak. Kilenc helyszínből 2020. évben egy utca, 2021. évben két utca tervezése és terv felülvizsgálata fejeződött be, a többi helyszín esetében az előkészítési egyeztetési munkálatok kerültek elvégzésre. A feladat 2022. évben folytatódik.

**Budapest Közút Zrt. 2020-2023. évi Útfelújítási program-Kivitelezés I. csoport**

|  |  |  |
| --- | --- | --- |
| Módosított előirányzat: | 625.712 | ezer Ft |
| Éves tény: | 460.618 | ezer Ft |
| Teljesítés: | 73,6 | % |

A feladatok tekintetében a Budapest Közút Zrt. a beruházások megvalósítójaként és kivitelezőjeként jár el. A feladat keretében hét helyszín felújítására kerül sor, 2020. év végéig három utca in-house kivitelezés keretében, egy utca megvalósítási megállapodás keretében került felújításra. 2021. évben a két utca kivitelezése fejeződött be, ezek esetében az egy éves utófelülvizsgálati munkálatok, egy helyszín esetében a kivitelezési munkálatok befejezése 2022. évben fog megtörténni.

**Budapest Közút Zrt. 2020-2023. évi Útfelújítási program-Kivitelezés II. csoport/2021**

|  |  |  |
| --- | --- | --- |
| Módosított előirányzat: | 3.141.000 | ezer Ft |
| Éves tény: | 1.563.537 | ezer Ft |
| Teljesítés: | 49,8 | % |

A feladatban nyolc helyszín felújítása szerepel. Ebből hét helyszín esetében, 2021. évben a kivitelezési munkálatok befejeződtek. Négy helyszín esetében a műszaki átadás és a pénzügyi teljesítés 2022. I. negyedévében történt meg, egy helyszínen a kivitelezési munkálatok folyamatban vannak.

**883701 Hídfelújítások**

***BKK megvalósításában végzett feladatok***

**BKK Zrt. Műtárgy felújítási program, kivitelezés**

|  |  |  |
| --- | --- | --- |
| Módosított előirányzat: | 1.443.127 | ezer Ft |
| Éves tény: | 1.027.850 | ezer Ft |
| Teljesítés: | 71,2 | % |

A fővárosi költségvetés a Csömöri út – Drégelyvár utcai felüljáró kivitelezésére biztosít forrást. A „Budapest, XIV., kerület, Csömöri út – Drégelyvár utca MÁV vágányok feletti közúti híd felújítása” feladat tárgyában a - megváltozott műszaki tartalom megvalósítása érdekében - a vállalkozási szerződés 2020. decemberében módosításra került, ezért a felszerkezeti munkák kivitelezése csak a 2021. évben kezdődhetett meg. A műszaki átadás-átvétel lezárása 2021. decemberében megtörtént.

**BKK Zrt. Műtárgy felújítási program előkészítés, terveztetés**

|  |  |  |
| --- | --- | --- |
| Módosított előirányzat: | 72.646 | ezer Ft |
| Éves tény: | 44.424 | ezer Ft |
| Teljesítés: | 61,2 | % |

Az előző években elvégzett tervezési munkák készültségi foka indokolttá tette a feladat pénzügyi és műszaki tartalmának, ütemezésének felülvizsgálatát. Az A-6 Petőfi híd és Gubacsi híd tervezési részfeladat előkészítésével összefüggő fővárosi koncepció váltás szintén indokolta a felülvizsgálatot.

BKK Zrt. a vonatkozó tervezési szerződéseket az A-6 Petőfi híd tervezési feladat esetében 2021. március hó, a Gubacsi híd esetében pedig 2022. február hó végén lezárta.

***Budapest Közút Zrt. megvalósításában végzett feladatok***

**Budapest Közút Zrt. Híd és műtárgyfelújítások megvalósítása 2020**

|  |  |  |
| --- | --- | --- |
| Módosított előirányzat: | 429.094 | ezer Ft |
| Éves tény: | 413.578 | ezer Ft |
| Teljesítés: | 96,4 | % |

A műtárgyfelújítási feladat a Ferihegyi gyorsforgalmi út M3 feletti közúti híd szerkezetének, a Máriássy úti támfal, a Margit híd dilatációs szerkezetének, valamint a gellérthegyi parki lépcsők felújításának kivitelezését, és a gellérthegyi sziklafal keleti oldalának biztosítását tartalmazza.

2020. évben a Margit híd dilatációinak javítása, 2021. évben az M3 metró feletti híd felújításának kivitelezése és a Gellérthegyi parki lépcsők felújításával összefüggő feladatok befejeződtek.

Az öt részfeladat közül a Máriássy utcai támfal felújítás kivitelezése és a Gellérthegy keleti sziklafal biztosítása részfeladat megvalósítása folyamatban van.

**888201 Forgalomtechnikai felújítások**

**Aluljárók és egyéb közlekedéskiszolgáló építmények felújításával összefüggő előkészítési és kivitelezési feladatok**

|  |  |  |
| --- | --- | --- |
| Módosított előirányzat: | 606.842 | ezer Ft |
| Éves tény: | 0 | ezer Ft |
| Teljesítés: | 0,0 | % |

A projekt záróelszámolása folyamatban van, mivel az elkészült tervek alapján a kivitelezés forráshiány miatt nem kezdődhetett meg (Róbert Károly körút, Reitter Ferenc utca és Amerikai úti aluljárók), és a tervezési feladatok műszaki paramétereinek meghatározására szükséges döntés hiányában nem került sor közbeszerzési kiírására, illetve a felújítás irányát szükséges meghatározni a leendő hasznosítás szempontjai alapján.

**Forgalomtechnikai eszközök felújítása 2021**

|  |  |  |
| --- | --- | --- |
| Módosított előirányzat: | 100.000 | ezer Ft |
| Éves tény: | 35.892 | ezer Ft |
| Teljesítés: | 35,9 | % |

A feladat keretében a forgalomirányítási rendszer egyes elemeinek felújítása – a központ oldali négy helyszínen, a terepi oldali 208 helyszínen, a forgalomfigyelő ZTV rendszer felújítása nyolc helyszínen, az útirányjelző táblarendszer felújítása tíz helyszínen, a forgalomtechnikai tartószerkezetek felújítása 31 helyszínen - történt meg. A kivitelezési munkálatok 2021. évben befejeződtek, a kifizetések a 2022. évre húzódtak át.

**Forgalomtechnikai eszközök felújítása I. ütem 2020**

|  |  |  |
| --- | --- | --- |
| Módosított előirányzat: | 88.519 | ezer Ft |
| Éves tény: | 88.090 | ezer Ft |
| Teljesítés: | 99,5 | % |

A „forgalomtechnikai terepi kommunikációs hálózat felújítása” keretében öt helyszínen a kommunikációs hálózat al- és felépítményeinek felújítása valósult meg.

A „forgalomfigyelő ZTV rendszer felújítása” keretében kilenc csomópontban a műszakilag elavult analóg technológiájú kamera lecserélése, illetve felújítása történt meg. Az „Útirányjelző táblarendszer felújítása” során 21 fővárosi helyszínen került sor a tájékoztató táblák teljes, illetve részleges felújítására. A „Forgalomtechnikai tartószerkezetek felújítása” keretében elsősorban jelzőlámpát tartó forgalomtechnikai konzolok korrózióvédelmi felújítására került sor (jellemzően festéssel) 36 helyszínen. A kivitelezési munkálatok 2020. évben befejeződtek, a kifizetések a 2021. évre húzódtak át.

**M3 metró aluljáróhoz kapcsolódó felszíni akadálymentesítés**

|  |  |  |
| --- | --- | --- |
| Módosított előirányzat: | 128.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A kivitelezési feladatok a Pöttyös utca, valamint a Népliget csomópontokban a 2021. évben megvalósításra kerültek. A teljesítési igazolások 2021. december hónap második felében kerültek kiállításra, emiatt az elvégzett feladatok számlázása és kifizetése áthúzódott 2022. évre.

**Vagyongazdálkodási feladatok**

|  |  |  |
| --- | --- | --- |
| **Módosított előirányzat:** | **540.279** | **ezer Ft** |
| **Éves tény:** | **404.804** | **ezer Ft** |
| **Teljesítés:** | **74,9** | **%** |

***Önkormányzati feladatok***

**Lakás felújítási feladatok – BFVK Zrt.**

|  |  |  |
| --- | --- | --- |
| Módosított előirányzat: | 35.440 | ezer Ft |
| Éves tény: | 0 | ezer Ft |
| Teljesítés: | 0 | % |

A feladat az alábbi felújításokat tartalmazta:

* Budapest X., Zách u. 10 (Gyöngyike u.1.),
* Budapest X., Gyöngyike u. 1/b.

Az ingatlanokban a villamosenergia ellátás biztonsága érdekében az ELMŰ hálózatra kapcsolódó önálló erősáramú csatlakozást terveztek kiépíteni. A felújításokra a szolgáltató szakmai álláspontja szerint nem volt szükség.

* Budapest XI., Keveháza utca 19-21. - A lakóépületen energiahatékonysági mintaprojektet terveztek megvalósítani, az ehhez szükséges önerőt tartalmazta az előirányzat. A felújítást korábbi keret terhére valósították meg.

**Lakás felújítási feladatok – BFVK Zrt.**

|  |  |  |
| --- | --- | --- |
| Módosított előirányzat: | 244.987 | ezer Ft |
| Éves tény: | 230.445 | ezer Ft |
| Teljesítés: | 94,1 | % |

A 12 db felújítási feladatból 10 feladat fejeződött be:

* IX., Napfény u. 26. – öt lakás felújítása,
* Budapest, XI. Gazdagréti tér 4. – lakások mesterséges szellőzésének felújítása, tervezés és kivitelezés,
* XI., Keveháza utca 19-21. – nyolc db üres lakás felújítása,
* XI., Keveháza utca 19-21. – radiátorok cseréje, termosztatikus szelepek, és átkötő szakasz kiépítése,
* XIV., Fogarasi út 165-169. – önálló hideg és meleg vízmérés kialakítása, cirkulációs vezeték kiépítésével együtt,
* XIV., Sárrét park 6. – hat db üres lakás felújítása,
* XIX., Batthyány u. 33-39. – önálló fűtési szabályozás kialakítása, átkötő szakaszok kiépítése,
* XIX., Batthyány u. 33-39. – szellőzőrendszer telepítése, tervezéssel együtt,
* Gödöllő Palotakert – szabványos csatlakozó vezeték, valamint elektromoshálózat és mérőhelyek kiépítése,
* IV., Lőrinc u. 10. – üres lakás felújítása.

Az engedélyokiratban szereplő további két feladat:

* Budapest, XIV., Bethesda u. 4. – két db nyugdíjasházi lakás felújítása,
* Budapest, XIV., Fogarasi út 165-169. – négy db nyugdíjasházi lakás felújítása.

Megvalósításuk folyamatban van, a pénzügyi teljesítés áthúzódott 2022. évre.

**Nem lakás célú felújítási feladatok – BFVK Zrt.**

|  |  |  |
| --- | --- | --- |
| Módosított előirányzat: | 24.161 | ezer Ft |
| Éves tény: | 22.925 | ezer Ft |
| Teljesítés: | 94,9 | % |

A 2019. évben indult feladatok közül a II. Bakfark B. u. 2. teljes homlokzat felújítása befejeződött. A pénzügyi teljesítés 457 ezer Ft. A költségek 90 %-a a következő azonos nevű, de eltérő ügyletkódú engedélyokirat terhére került kifizetésre.

Az V., Curia u. 3. tető felújítása (cserépfedés, alátétfólia, bádogos szerkezetek cseréje) folyamatban van, befejezése 2022. évben várható.

**Nem lakás célú felújítási feladatok – BFVK Zrt.**

|  |  |  |
| --- | --- | --- |
| Módosított előirányzat: | 183.460 | ezer Ft |
| Éves tény: | 148.354 | ezer Ft |
| Teljesítés: | 80,9 | % |

A feladat hat felújítási feladatot tartalmaz, mindegyik kivitelezése munkái megkezdődtek 2021. évben, azonban négy feladatnál a teljesítés egy része áthúzódik 2022. évre.

A 2021. évben megvalósult munkák:

* X., Terebesi erdő területén történő szemétlerakás megakadályozására szolgáló védelmi megoldások,
* III., Csobánka tér 3. – hét db bérlemény vízfogyasztása külön történő mérésének kiépítése (okosmérő).

A 2021. évben indult feladatok közül 2022. évre részben áthúzódó feladatok:

* II Bakfark B u. 2. – épület teljes homlokzatának felújítása,
* II. Jurányi u. 1-3 – Homlokzat részleges felújítása, festéssel,
* XIII., Margitsziget hrsz. 23800/7 (volt palackozó üzem) – épület erősáramú, világítási és légtechnikai (hűtés/fűtés/szellőzés) felújítása, vizesblokk átalakítása, udvar felújítása, épület előtti tér burkolat javítása, északi udvar felújítása,
* VI., Király u. 50. (29352 hrsz.) – födém megerősítése, dúcolat megszűntetése.

**Nem lakás célú felújítási feladatok – BFVK Zrt.**

|  |  |  |
| --- | --- | --- |
| Módosított előirányzat: | 48.000 | ezer Ft |
| Éves tény: | 0 | ezer Ft |
| Teljesítés: | 0 | % |

A VI., Király u. 50. födém megerősítés, szigetelés, burkolat felújításra vonatkozó feladat. A kivitelező BFVK Zrt. első lépésként a műemlék védettségű épület belső udvari födém felújításának engedélyezési és kiviteli tervdokumentációját készíti el. A feladat megvalósítása folyamatban van, pénzügyi teljesítés a 2021. évben nem történt.

**Elsőként lakhatás projekt – BFVK Zrt.**

|  |  |  |
| --- | --- | --- |
| Módosított előirányzat: | 4.231 | ezer Ft |
| Éves tény: | 3.080 | ezer Ft |
| Teljesítés: | 72,8 | % |

A „VEKOP elsőként lakhatás” projekt a VIII. ker., Kőbányai út 22. szám alatti lakóépület B lépcsőházában található 20 db lakás 2019. évben kezdődött felújítását tartalmazta. A feladat megvalósult és kifizetésre került 2021. évben. A fennmaradó összeg 1.150 ezer Ft visszautalásra került a Pénzügyminisztérium részére 2022. február hónapban.

**Városigazgatási feladatok**

***Önkormányzati feladatok***

**Védművek védképességét szolgáló helyreállítási feladat**

|  |  |  |
| --- | --- | --- |
| Módosított előirányzat: | 62.674 | ezer Ft |
| Éves tény: | 13.576 | ezer Ft |
| Teljesítés: | 21,7 | % |

A 2013. évben levonuló rekord méretű árvíz jelentősen megrongálta a fővárosi védműveket. A címkód a Fővárosi Vízművek Zrt. melletti töltésen a töltéskorona és töltéstest helyreállítására nyújt fedezetet.

A védművek azonnali beavatkozást igénylő feladatai közül a Fővárosi Vízművek Zrt. melletti töltésen a töltéskorona és töltéstest helyreállítása tulajdonviszonyi problémák miatt nem kezdődött el, azonban 2021-ben a Fővárosi Vízművek Zrt. melletti töltésen a Duna balparti Pest-észak árvízvédelmi fővédvonal 2+978 és 4+410 töltéskilométer közötti szakaszán töltéskorona és töltéstest helyreállításához kapcsolódó tervezés elkészült és kifizetésre került.

**Szociális feladatok**

|  |  |  |
| --- | --- | --- |
| **Módosított előirányzat:** | **647.346** | **ezer Ft** |
| **Éves tény:** | **581.146** | **ezer Ft** |
| **Teljesítés:** | **89,8** | **%** |

***Céljelleggel támogatott intézményi feladatok***

**210201 Fővárosi Önkormányzat Baross Utcai Idősek Otthona**

**Telephelyek világítás korszerűsítése, felújítása**

|  |  |  |
| --- | --- | --- |
| Módosított előirányzat: | 14.790 | ezer Ft |
| Éves tény: | 14.790 | ezer Ft |
| Teljesítés: | 100,0 | % |

A felújítás a 2021. évben a tervezett ütem szerint folytatódott, a feladat maradéktalanul megvalósult, a számlák pénzügyi rendezése megtörtént.

**210301 Fővárosi Önkormányzat Alacskai úti Idősek Otthona**

**Virág Benedek u-i telephely "A" és "B" épület részleges felújítása**

|  |  |  |
| --- | --- | --- |
| Módosított előirányzat: | 2.283 | ezer Ft |
| Éves tény: | 2.282 | ezer Ft |
| Teljesítés: | 100,0 | % |

A feladat az "A" és "B" épület nyílászáróinak a cseréjét, a homlokzat hőszigetelését, az "A" épület szellőző berendezésének felújítását, valamint a "B" épület melegburkolatának cseréjét tartalmazta. A felújítás megvalósult, pénzügyi rendezése megtörtént.

**210401 Fővárosi Önkormányzat Vázsonyi Vilmos Idősek Otthona**

**Rózsa utcai telephely lift felújítása**

|  |  |  |
| --- | --- | --- |
| Módosított előirányzat: | 5.500 | ezer Ft |
| Éves tény: | 5.330 | ezer Ft |
| Teljesítés: | 96,9 | % |

Az Intézmény központi telephelyén a személyfelvonó felújítására a szerződést megkötötték, a kivitelezési munkákat 2020. évben megkezdték, a feladat befejezése 2021. évre áthúzódott, a végszámla kifizetésre került.

**Intézményi felújítási keret**

|  |  |  |
| --- | --- | --- |
| Módosított előirányzat: | 2.000 | ezer Ft |
| Éves tény: | 1.942 | ezer Ft |
| Teljesítés: | 97,1 | % |

Az új épületrész pince és IV. em. közötti nyomó és ejtő vezeték cseréje (bontása és helyreállítása) valósult meg az előirányzott összeg terhére.

**210601 Fővárosi Önkormányzat Halom Utcai Idősek Otthona**

**Gergely utcai telephelyen a nyílászárók felújítása**

|  |  |  |
| --- | --- | --- |
| Módosított előirányzat: | 10.000 | ezer Ft |
| Éves tény: | 10.000 | ezer Ft |
| Teljesítés: | 100,0 | % |

Az Intézmény Gergely utcai telephelyén az építés óta nyílászáró csere nem történt. 120 ablak, továbbá tíz kétszárnyú akadálymentes, biztonsági üveggel ellátott bejárati ajtó cseréje elengedhetetlenül szükségessé vált. A 2019-2022. évek között tervezett megvalósítás folytatódott, 2021. évben 25 db ablakblokk cseréje valósult meg mobil szúnyoghálókkal és redőnyökkel, az előirányzat kifizetésre került. A feladat ütemezetten folytatódik 2022. évben.

**Óhegy u-i telephely "A" épület nyílászáróinak felújítása**

|  |  |  |
| --- | --- | --- |
| Módosított előirányzat: | 8.000 | ezer Ft |
| Éves tény: | 8.000 | ezer Ft |
| Teljesítés: | 100,0 | % |

Az Intézmény Óhegy utcai telephelyén az "A" épület alumínium anyagú nyílászárói az építés óta nem kerültek kicserélésre. A 2019-2022. évek között tervezett megvalósítás folytatódott, 48 ablak cseréje valósult meg, a 2021. évi előirányzat kifizetésre került. A feladat ütemezetten folytatódik 2022. évben.

**Tapló utcai telephely vizes helyiségek felújítása**

|  |  |  |
| --- | --- | --- |
| Módosított előirányzat: | 39.500 | ezer Ft |
| Éves tény: | 39.500 | ezer Ft |
| Teljesítés: | 100,0 | % |

Az Intézmény telephelyén, az épület három lakó szintjén, szintenként egy-egy női és férfi vizes helyiség csoport, a földszinten és az I. emeleten még egy-egy kádas nagyméretű fürdő helyiség WC-vel, továbbá a földszinten nővéröltöző található. A vizes helyiségek szellőztető rendszere is elavult. Teljes felújításuk, illetve a kádas kialakítások megszüntetése szükséges.

2020. évben a feladat előkészítése megtörtént, de a koronavírus járvány miatt a kivitelezés nem kezdődhetett e. A megvalósítás és a pénzügyi teljesítés 2021. évre áthúzódott.

**Intézményi felújítási keret**

|  |  |  |
| --- | --- | --- |
| Módosított előirányzat: | 11.800 | ezer Ft |
| Éves tény: | 11.800 | ezer Ft |
| Teljesítés: | 100,0 | % |

A felújítási keretből valósult meg a Gergely utcai telephely „B” épületében a szennyvízcsatorna alapvezeték cseréje és Tapló utcai telephelyen a tűzjelző rendszer felújítása. A felújítások befejeződtek, a pénzügyi teljesítések megtörténtek.

**210701 Fővárosi Önkormányzat Kamaraerdei úti Idősek Otthona**

**Közvilágítás részleges rekonstrukciója, tervezés, kivitelezés**

|  |  |  |
| --- | --- | --- |
| Módosított előirányzat: | 25.000 | ezer Ft |
| Éves tény: | 420 | ezer Ft |
| Teljesítés: | 1,7 | % |

Az Intézmény különböző épületeit összekötő belső utak melletti út- és térvilágítást biztosító lámpák nagy része már nem működőképes, ami rendkívül baleset veszélyes. A jelenleg meglévő 53 db kandeláberből 29 db cserére szorul, az azokat összekötő és betápláló földkábellel együtt. Energiatakarékossági célból kis energiaigényű LED fényforrások alkalmazása szükséges. Az előirányzatból 2021. évben a térvilágítás felújításának kiviteli dokumentációjára történt kifizetés. A kivitelező kiválasztására kiírt közbeszerzési eljárás sikertelen volt, a feladat megvalósítása áthúzódik a 2022. évre.

**Szennyvízcsatorna részleges felújítása**

|  |  |  |
| --- | --- | --- |
| Módosított előirányzat: | 10.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat 2021. évben az előkészítés fázisáig jutott, pénzügyi teljesítés nem történt.

**210801 Fővárosi Önkormányzat Kútvölgyi Úti Idősek Otthona**

**Fővárosi Önkormányzat Kútvölgyi Úti Idősek Otthona, Lapostető teljeskörű felújítása**

|  |  |  |
| --- | --- | --- |
| Módosított előirányzat: | 12.276 | ezer Ft |
| Éves tény: | 12.276 | ezer Ft |
| Teljesítés: | 100,0 | % |

Az intézmény központi épületén a lapostető egyik szakaszának felújítása korábban megtörtént. 2020. évben a baloldali szárny víz és hőszigetelése elkészült el, a feladat befejeződött, a pénzügyi teljesítés 2021. évre áthúzódott.

**Kútvölgyi Úti telephelyen konyhai gázvezeték és légtechnika felújítása, valamint a gázüzemű berendezések cseréje**

|  |  |  |
| --- | --- | --- |
| Módosított előirányzat: | 112.018 | ezer Ft |
| Éves tény: | 103.222 | ezer Ft |
| Teljesítés: | 92,1 | % |

A 2020. évben elvégzett konyhai felújítás következő szakasza kezdődött meg 2021. évben. A felújítás az eredeti tervekhez képest csökkentett tartalmú megvalósítása év végére megtörtént.

**Bp. XII. ker. Kútvölgyi úti telephelyen az épület ivóvíz, szennyvíz és csapadékvíz gerincvezeték cseréje az épület jobboldali szárnyán**

|  |  |  |
| --- | --- | --- |
| Módosított előirányzat: | 23.000 | ezer Ft |
| Éves tény: | 22.859 | ezer Ft |
| Teljesítés: | 99,4 | % |

A Kútvölgyi úti telephelyen az épület ivóvíz, szennyvíz és csapadékvíz gerincvezeték cseréje az épület jobboldali szárnyán a vezetékek cseréjével és a helyreállítással teljes egészében megvalósításra került, a pénzügyi rendezés megtörtént.

**Zugligeti úti telephelyen csatorna akna felújítás (vis maior)**

|  |  |  |
| --- | --- | --- |
| Módosított előirányzat: | 1.371 | ezer Ft |
| Éves tény: | 1.370 | ezer Ft |
| Teljesítés: | 99,9 | % |

A vis maior feladat sürgős megoldást követelt. Az akna és a kapcsolódó szennyvízvezeték szakasz feltárása, javítása és helyreállítása 2021. évben, a pénzügyi rendezéssel együtt megtörtént.

**Intézményi felújítási keret**

|  |  |  |
| --- | --- | --- |
| Módosított előirányzat: | 3.810 | ezer Ft |
| Éves tény: | 3.810 | ezer Ft |
| Teljesítés: | 100,0 | % |

Az Ányos utcai telephelyen a 8., 12., 29., 31. és 38. lakrészek részleges felújítása szerződés szerint megtörtént, a számla kifizetésre került.

**210901 Fővárosi Önkormányzat Pesti Úti Idősek Otthona**

**A lakók elhelyezését biztosító épületek strangjainak cseréje és fürdőszobák felújítása**

|  |  |  |
| --- | --- | --- |
| Módosított előirányzat: | 31.000 | ezer Ft |
| Éves tény: | 30.963 | ezer Ft |
| Teljesítés: | 99,9 | % |

Az elmúlt években megkezdett fürdőszoba felújítási program további folytatása és befejezése nélkülözhetetlen feltétele volt a gondozottak szakmai minimum követelményeinek biztosításához, az ápolási-gondozási színvonal megtartásához. 2021. évben kerültek sorra a fel nem újított strangok, valamint az egyik épületszint nagy fürdőszoba blokkja és mellékhelyiségei is. A felújítás befejeződött, a pénzügyi rendezés megtörtént.

**Vizesblokkok felújítása**

|  |  |  |
| --- | --- | --- |
| Módosított előirányzat: | 48.000 | ezer Ft |
| Éves tény: | 47.857 | ezer Ft |
| Teljesítés: | 99,7 | % |

A C épület IV. emeletén 12 db és a D épület IV. emeletén négy db vizesblokk került felújításra. A feladat megvalósult, a kifizetés megtörtént.

**Intézményi felújítási keret**

|  |  |  |
| --- | --- | --- |
| Módosított előirányzat: | 4.000 | ezer Ft |
| Éves tény: | 3.995 | ezer Ft |
| Teljesítés: | 99,9 | % |

Az Intézmény átjáró folyosóján nyílászárók cseréje és az F épületben gázkazán cseréje és kéménybélelés valósult meg. A felújítás megvalósult, a kifizetés megtörtént.

**212001 Fővárosi Önkormányzat Szombathelyi Idősek Otthona**

**Pavilon épület vizes helyiségek felújítása**

|  |  |  |
| --- | --- | --- |
| Módosított előirányzat: | 5.700 | ezer Ft |
| Éves tény: | 5.572 | ezer Ft |
| Teljesítés: | 97,8 | % |

Az Intézmény pavilon épületének földszinti területén a lakószobák közötti részen levő közös fürdő, WC-k és a közlekedő helyiségek átalakításra és teljes felújításra kerültek a mozgáskorlátozott lakók akadálytalan használatának biztosításával. A feladat előkészítése 2020. évben megtörtént, a koronavírus járvány miatt a kivitelezés és a pénzügyi teljesítés 2021. évre áthúzódott.

**Polgárdi telephelyen kazán szivattyú csere (vis maior)**

|  |  |  |
| --- | --- | --- |
| Módosított előirányzat: | 645 | ezer Ft |
| Éves tény: | 645 | ezer Ft |
| Teljesítés: | 100,0 | % |

Az Intézmény a Polgárdi telephelyén történt „vis maior” eseményt 2020. november hónapban bejelentette. A kazánok működéséhez szükséges szivattyúk elromlottak, cseréjük szükségessé vált. A támogatási igény jóváhagyásra került, a feladat megvalósítása és a pénzügyi teljesítés 2021. évben megtörtént.

**212301 Fővárosi Önkormányzat Vámosmikolai Idősek Otthona**

**Szennyvíztisztító 5 évenkénti kötelező felújítása**

|  |  |  |
| --- | --- | --- |
| Módosított előirányzat: | 25.000 | ezer Ft |
| Éves tény: | 25.000 | ezer Ft |
| Teljesítés: | 100,0 | % |

Az átlag 240 fő ellátására szolgáló homok-szűrőpad jellegű szennyvíztisztító felújítása megtörtént. A feladat elvégzésével biztosított, hogy a tisztított szennyvíz károsanyag koncentrációja a szigorú jogszabályi értékek alatt maradjon, így nem károsítva a környezetet, és a befogadó élővizet. A feladat megvalósítása 2021. évben befejeződött, kifizetése megtörtént.

**212701 Budapesti Módszertani Szociális Központ és Intézményei**

**Vizes helyiségek felújítása**

|  |  |  |
| --- | --- | --- |
| Módosított előirányzat: | 2.118 | ezer Ft |
| Éves tény: | 2.116 | ezer Ft |
| Teljesítés: | 99,9 | % |

Az intézmény Dózsa György úti székhelyén a vizes helyiségek évtizedek óta nem voltak felújítva. Itt működik a központi igazgatás, az álláskereső iroda, átmeneti szállás 326, éjjeli menedékhely 161, nappali melegedő 100 férőhellyel. A megvalósítás 2017. évben megkezdődött, az elmúlt években ütemezetten folytatódott, befejezése 2020-ban a magas árajánlatok miatt nem történt meg. A műszaki tartalom változtatásával az I. emeleti személyzeti vizes helyiségek felújítása elkészült, a pénzügyi rendezés megtörtént.

**Kazán felújítása**

|  |  |  |
| --- | --- | --- |
| Módosított előirányzat: | 678 | ezer Ft |
| Éves tény: | 0 | ezer Ft |
| Teljesítés: | 0,0 | % |

A központi telephely kazán felújítása 2019. évben befejeződött. A feladatra 2021. évben engedélyokirat módosítás nem készült, a feladat kiegészítő munkarésze, az automata töltő rendszer kiépítése nem valósult meg.

**Alföldi utcai th. Utcai bejárati ajtók automatizálása (Mozgássérült ellátás)**

|  |  |  |
| --- | --- | --- |
| Módosított előirányzat: | 818 | ezer Ft |
| Éves tény: | 818 | ezer Ft |
| Teljesítés: | 100,0 | % |

A 818 ezer Ft pénzmaradványból a földszinti egyszárnyú nyíló ajtó automatizálása 2021. évben elkészült, a pénzügyi rendezés megtörtént, a feladat befejeződött.

**Bánya utcai telephelyen gázkazánok cseréje, kondenzációs kazánra + bojlerek cseréje tervezéssel**

|  |  |  |
| --- | --- | --- |
| Módosított előirányzat: | 700 | ezer Ft |
| Éves tény: | 0 | ezer Ft |
| Teljesítés: | 0,0 | % |

A 2019. évről áthúzódó 700 ezer Ft pénzmaradványból tervezett kiegészítő munkarész, a fűtési alapvezetékek részleges felújítása továbbra sem valósult meg, pénzügyi teljesítés 2021. évben nem történt.

**Kocsis utcai és Külső Mester utcai telephely külső szennyvízelvezető rendszer felújítása**

|  |  |  |
| --- | --- | --- |
| Módosított előirányzat: | 8.249 | ezer Ft |
| Éves tény: | 8.249 | ezer Ft |
| Teljesítés: | 100,0 | % |

Az intézmény Kocsis utcai telephelyén a felújítás kedvező megvalósítási összege lehetővé tette az Intézmény számára a másik, Külső Mester utcai telephelyén is a rossz műszaki állapotú külső csatornaszakasz cseréjének megvalósítását, így a feladat kibővített műszaki tartalommal és megnevezéssel folytatódott volna 2020. évben, ami a koronavírus járvány miatt meghiúsult. A feladat megvalósítása 2021. évben befejeződött, a pénzügyi teljesítés megtörtént.

**Alföldi u. 6-8. telephely, Mozgássérült szobákon ajtócserék**

|  |  |  |
| --- | --- | --- |
| Módosított előirányzat: | 1.137 | ezer Ft |
| Éves tény: | 1.136 | ezer Ft |
| Teljesítés: | 99,9 | % |

A mozgáskorlátozottak által használt szobákban a kényelmes mozgást, közlekedést akadályozó bejárati ajtók cseréje volt szükséges. A pénzmaradványból az egyéb járulékos munkákat elvégezték, a pénzügyi teljesítés megtörtént, a feladat megvalósítása befejeződött.

**BMSZKI, Rákosszeg park 4. és 6. részleges felújítása**

|  |  |  |
| --- | --- | --- |
| Módosított előirányzat: | 42.000 | ezer Ft |
| Éves tény: | 41.999 | ezer Ft |
| Teljesítés: | 100,0 | % |

A feladat engedélyokirata a 2020. novemberi Közgyűlés ülésén került jóváhagyásra. A tervezett feladatok közül a Rákosszeg park 6. szám alatti épületen a tető javítása, a 7. emeleti lakások elektromos, melegpadló burkolási, épületgépészeti, asztalos, festés-mázolási munkái készültek el és kerültek kifizetésre.

**Rákosszeg park 4. és 6. telephelyeken erkélyek részleges felújítása**

|  |  |  |
| --- | --- | --- |
| Módosított előirányzat: | 24.000 | ezer Ft |
| Éves tény: | 23.984 | ezer Ft |
| Teljesítés: | 99,9 | % |

Az Intézmény Rákosszeg park 6. sz. alatti telephelyén, az 1980-as években épült kilenc emeletes lakóépületének 59 darab erkélyén a régi fa korlátlécek elkorhadtak, kilazultak, nagy magasságból lehullhattak, így élet, illetve balesetveszélyesek voltak. A feladat során fontossági sorrendben a hetedik emeleten hat db, az M3 autópálya bevezető szakasza felé néző oldalon 27 db erkély felújítása történt meg a fa szerkezetek cseréjével, az acél tartószerkezetek javításával, mázolásával, a madárhálók cseréjével és a járulékos munkákkal. A feladat megvalósítása befejeződött, a pénzügyi teljesítés megtörtént.

**Táblás utcai telephely tetőtér részleges felújítása**

|  |  |  |
| --- | --- | --- |
| Módosított előirányzat: | 8.000 | ezer Ft |
| Éves tény: | 8.000 | ezer Ft |
| Teljesítés: | 100,0 | % |

Az Intézmény Táblás utcai telephelye 1970-ben épült tégla főfalas, magas tetős, cserépfedésű (fszt., emelet, tetőtér) épület, amelyben szükségessé vált a korhadt faszerkezetű ablakok cseréje. A feladat során a tetőtérben 16 darab ablak cseréje valósult meg hőszigetelt üvegű, műanyag billenő ablakra bontásokkal, a falburkolatok visszahelyezésével, és további járulékos munkákkal. A feladat megvalósítása befejeződött, a pénzügyi teljesítés megtörtént.

**Két telephelyen külső nyílászárók részleges felújítása**

|  |  |  |
| --- | --- | --- |
| Módosított előirányzat: | 35.000 | ezer Ft |
| Éves tény: | 35.000 | ezer Ft |
| Teljesítés: | 100,0 | % |

Az Intézmény Táblás utcai telephelyén a földszinti és az emeleti helyiségekben 30 db, a Gyáli úti telephelyen 25 db ablak cseréje valósult meg hőszigetelt üvegű, műanyag nyílászáróra bontásokkal és a kapcsolódó járulékos munkákkal. A feladat befejeződött, a pénzügyi teljesítés megtörtént.

**Tető felújítási munkák**

|  |  |  |
| --- | --- | --- |
| Módosított előirányzat: | 8.000 | ezer Ft |
| Éves tény: | 7.396 | ezer Ft |
| Teljesítés: | 92,5 | % |

Az előirányzatból a Dózsa György úti központi telephelyen lapostető javítási munkák, az Alföldi utcai telephelyen tűzfal-betonfal leomlás, beomlás, veszélyelhárítási és helyreállítási munkák, a Külső Mester utcai telephelyen a tetőszerkezet, párkányzat, homlokzat állagmegóvási munkák I. üteme és a Rákosszeg park 6. sz. alatti telephelyen a tetőszerkezet veszélyelhárítási munkái valósultak meg, a pénzügyi teljesítés megtörtént.

**Dózsa György úti telephely vizesblokkok felújítása**

|  |  |  |
| --- | --- | --- |
| Módosított előirányzat: | 7.000 | ezer Ft |
| Éves tény: | 6.998 | ezer Ft |
| Teljesítés: | 100,0 | % |

Az Intézmény Dózsa György úti központi telephelyén a feladat keretében a lakók ún. "krízis" galériáján a vizes blokk és egy földszinti WC helyiség teljes felújítása (hideg burkolatok bontása aljzatokon, falakon, a beton aljzatok, falak, vakolatok javítása, vízszigetelések, az épületgépészeti és elektromos vezetékek, szerelvények cseréje, új kerámia burkolatok aljzatokra, falakra, a berendezések és szaniterek cseréje, világítás cseréje) a kapcsolódó járulékos munkákkal elkészült, a pénzügyi teljesítés megtörtént.

**Négy telephelyen esőzés okozta károk miatt tetőjavítás (vis maior)**

|  |  |  |
| --- | --- | --- |
| Módosított előirányzat: | 513 | ezer Ft |
| Éves tény: | 513 | ezer Ft |
| Teljesítés: | 100,0 | % |

Az Intézmény 2020. október hónapban vis maior eseményt jelentett be négy (XIII. Dózsa György út 152. sz. alatti, a XI. Kocsis utca 5. sz. alatti, a IX. Táblás utca 31. sz. alatti és a VIII. Kálvária utca 23. sz. alatti) telephelyén, az esőzések okozta beázások miatt. A munka 2021. évben megvalósult, a pénzügyi rendezés megtörtént.

**Három telephelyen esőzés okozta károk miatti javítási munkák (vis maior)**

|  |  |  |
| --- | --- | --- |
| Módosított előirányzat: | 347 | ezer Ft |
| Éves tény: | 347 | ezer Ft |
| Teljesítés: | 100,0 | % |

Az Intézmény 2020. november hónapban vis maior eseményt jelentett be három (VIII. Kőbányai út 22. sz. alatti, a XIII. Dózsa György út 152. sz. alatti, a X. Fehér köz 2. sz. alatti) telephelyén, az esőzések okozta beázások miatt. A munka 2021. évben megvalósult, a pénzügyi rendezés megtörtént.

 **Gyáli úti telephelyen felvonó javítás (vis maior)**

|  |  |  |
| --- | --- | --- |
| Módosított előirányzat: | 492 | ezer Ft |
| Éves tény: | 491 | ezer Ft |
| Teljesítés: | 99,8 | % |

Az Intézmény 2020. október hónapban vis maior eseményt jelentett be a IX. Gyáli út 33-35. sz. alatti telephelyén „B” épületszárnyban lévő felvonó meghibásodása miatt. A munka 2020. december hónapban elkészült, a számla benyújtása és a pénzügyi rendezés 2021. évben megtörtént.

**Kőbányai úti telephelyen tetőszigetelés csere (vis maior)**

|  |  |  |
| --- | --- | --- |
| Módosított előirányzat: | 1.834 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az Intézmény 2020. november hónapban vis maior eseményt jelentett be a VIII. Kőbányai út 22. (Könyves Kálmán krt. 84.) sz. alatti telephelyén a „H” épület lábadozó helyiségeinek beázása miatt. A munka megvalósult, a pénzügyi teljesítés 2021. évben megtörtént.

**Alföldi úti telephelyen felvonó javítás (vis maior)**

|  |  |  |
| --- | --- | --- |
| Módosított előirányzat: | 589 | ezer Ft |
| Éves tény: | 588 | ezer Ft |
| Teljesítés: | 99,8 | % |

Az Intézmény 2020. november hónapban vis maior eseményt jelentett be a VIII. Alföldi út 6-8. sz. alatti telephelyén felvonó meghibásodása miatt. A munka 2021. évben megvalósult, a pénzügyi rendezés megtörtént.

**Előd utcai telephelyen viharkár miatt előtető, homlokzat javítás (vis maior)**

|  |  |  |
| --- | --- | --- |
| Módosított előirányzat: | 1.621 | ezer Ft |
| Éves tény: | 1.620 | ezer Ft |
| Teljesítés: | 99,9 | % |

Az Intézmény 2020. november hónapban vis maior eseményt jelentett be a X. Előd utca 9. sz. alatti telephelyén a vihar által megrongált bejárat fölötti előtető és homlokzat javítására. A munka 2021. évben megvalósult, a pénzügyi rendezés megtörtént.

**Előd u. elektromos hálózat és elektromos szekrények teljes felújítása**

|  |  |  |
| --- | --- | --- |
| Módosított előirányzat: | 18.000 | ezer Ft |
| Éves tény: | 17.996 | ezer Ft |
| Teljesítés: | 100,0 | % |

Az Intézmény X. Előd u. 9 szám alatti telephelyén a műszakilag rendkívül elhasználódott, fokozottan élet-, tűz- és balesetveszélyes teljes elektromos hálózat felújítása és bővítése, egy főelosztó és egy szinti elosztó beépítésével elkészült. A feladat befejeződött, a pénzügyi teljesítés megtörtént.

**Liftek felújítása 7 db**

|  |  |  |
| --- | --- | --- |
| Módosított előirányzat: | 20.000 | ezer Ft |
| Éves tény: | 20.000 | ezer Ft |
| Teljesítés: | 100,0 | % |

A tervezett feladatokhoz képest a rendkívüli áremelkedések és a fontossági sorrend alapján öt felvonó (IX. Gyáli út 33-35. telephelyen négy db négy személyes hat szintes; és a XI. Kocsis utca 5. telephelyen egy db hat személyes 15 szintes tűzoltófelvonó) felújítása befejeződött, a pénzügyi teljesítés megtörtént.

**Rákosszegpark 6. sz. telephelyen lapostető felújítása (vis maior)**

|  |  |  |
| --- | --- | --- |
| Módosított előirányzat: | 11.274 | ezer Ft |
| Éves tény: | 11.273 | ezer Ft |
| Teljesítés: | 100,0 | % |

Az Intézmény 2021. február hónapban vis maior eseményt jelentett be XIV., Rákosszeg park 6. sz. alatti telephelyén a viharok és a nagy esőzések miatt, az okozott károk és a további állagromlások megelőzése érdekében a tető helyreállítási munkáira.

A viharok által megrongált és lesodort fémszerkezetű szellőző csatornák javítása, a teljes tetőszigetelés egyidejű felújítása, kapcsolódóan a megbontott és visszaépített villámvédelmi rendszer és a külső vakolat javítási munkái elkészültek, a pénzügyi rendezés megtörtént.

**Könyves K. krt. 84. sz. telephelyen csatorna felújítása (vis maior)**

|  |  |  |
| --- | --- | --- |
| Módosított előirányzat: | 3.270 | ezer Ft |
| Éves tény: | 3.269 | ezer Ft |
| Teljesítés: | 100,0 | % |

Az Intézmény 2021. január hónapban vis maior eseményt jelentett be a VIII., Könyves Kálmán krt. 84. sz. alatti telephelyén a G", "H", "I" épületekben keletkezett, szennyvizet elvezető csatorna dugulása miatt.

A belső gépkocsiforgalomra is alkalmas aszfaltozott út alatt kb. két méter mélységben húzódó 300-400 mm átmérőjű csatorna alapvezetékszakasz cseréje a kapcsolódó helyreállítási munkákkal elkészült, a pénzügyi rendezés megtörtént.

**BMSZKI telephelyek funkcióbővítése**

|  |  |  |
| --- | --- | --- |
| Módosított előirányzat: | 13.732 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat elsősorban a XIII., Dózsa György út 150. sz. alatt lévő, ún. Lunár Irodaépületben bérelt helyiségekben dolgozók visszaköltöztetését valósítja meg az Intézmény telephelyeire, mellyel megszűnik a bérleti díj fizetési kötelezettség, továbbá egyéb munkahelyek átköltöztetését is lehetővé teszi. Az engedélyokirat 2021. októberben került jóváhagyásra, a kiviteli szerződést megkötötték, kifizetés nem történt. A megvalósítás és a pénzügyi rendezés 2022. évre áthúzódik.

**Aszód utcai telephelyen közmű alagútban csatorna alapvezeték cseréje (vis maior)**

|  |  |  |
| --- | --- | --- |
| Módosított előirányzat: | 5.993 | ezer Ft |
| Éves tény: | 5.993 | ezer Ft |
| Teljesítés: | 100,0 | % |

Az Intézmény 2021. január hónapban vis maior eseményt jelentett be a IX. Aszódi u. 18. sz. alatti telephelyén az épület alatti közmű alagútban a szennyvizet elvezető csatornán keletkezett csőtörés(ek) miatt.

Az alapvezeték 38 fm szakasza a gravitációs nyomást jobban bíró minőségi anyagokkal, az érintett bekötésekkel, idomokkal kicserélésre került, a pénzügyi rendezés megtörtént.

**Szabolcs utcai telephelyen szennyvízátemelő szivattyúk cseréje (vis maior)**

|  |  |  |
| --- | --- | --- |
| Módosított előirányzat: | 4.465 | ezer Ft |
| Éves tény: | 4.464 | ezer Ft |
| Teljesítés: | 100,0 | % |

Az Intézmény 2021. április hónapban vis maior eseményt jelentett be a XIII., Szabolcs utca 33-35. sz. alatti területen az általa használt 3. sz. épület (átmeneti hajléktalan szállás és kórház) szennyvíz elvezetési problémája miatt.

A szennyvízátemelő szivattyúk és azt kiegészítő szerelvények cseréje és a szivattyútelepek betáplálását biztosító elektromos vezetékek, dobozok cseréje a járulékos egyéb munkákkal elkészült, a pénzügyi rendezés megtörtént.

**Intézményi felújítási keret**

|  |  |  |
| --- | --- | --- |
| Módosított előirányzat: | 5.100 | ezer Ft |
| Éves tény: | 4.892 | ezer Ft |
| Teljesítés: | 95,9 | % |

Az Intézmény 2021. évre tervezett intézményi felújítási keretéből több telephelyen valósított meg feladatokat, részben eltérve a tervezett munkáktól. A Dózsa György úti központi telephelyen a Krízis szolgálatnál a bejárati lépcső javítását, a Kocsis utcai telephelyen a kilencedik emeleti vizesblokk padlóösszefolyó helyreállítási munkáit, a Gyáli út telephelyen nyílászárók cseréjét, az Alföldi úti telephelyen fa veszélyelhárítását az épület és a tetőszerkezet állagmegóvása érdekében, a Rákosszeg park 6. sz. alatti telephelyen a hetedik emeleti elektromos mérőórák áramellátásának méretlen szakaszon történő helyreállítását végezték el, a pénzügyi rendezés megtörtént.

**Kálvária utcai telephelyen vakolat felújítása (vis maior)**

|  |  |  |
| --- | --- | --- |
| Módosított előirányzat: | 198 | ezer Ft |
| Éves tény: | 198 | ezer Ft |
| Teljesítés: | 100,0 | % |

Az Intézmény 2021. május hónapban vis maior eseményt jelentett be a VIII., Kálvária u. 23. sz. alatti telephelyén az élet- és balesetveszélyes vakolathullás miatt.

A tűzfal és az épület utcai homlokzatáról a málló vakolat eltávolításra és elszállításra került, a pénzügyi rendezés megtörtént.

**Köznevelési feladatok**

|  |  |  |
| --- | --- | --- |
| **Módosított előirányzat:** | **313.194** | **ezer Ft** |
| **Éves tény:** | **72.992** | **ezer Ft** |
| **Teljesítés:** | **23,3** | **%** |

***Önkormányzati feladatok***

**Budapest Gyógyfürdői és Hévízei Zrt. Szérűskert utcai tanuszoda részleges felújítása**

|  |  |  |
| --- | --- | --- |
| Módosított előirányzat: | 40.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

2021. március 9-én a Fővárosi Közgyűlés döntött a Mozaik Gazdasági Szervezet (a továbbiakban: Mozaik) jogutód nélkül történő megszüntetéséről. A Mozaik által korábban ellátott feladatok közül a Budapest III. kerület Szérűskert u. 40. szám alatti tanuszoda üzemeltetését a Budapest Gyógyfürdői és Hévizei Zártkörűen Működő Részvénytársaság (a továbbiakban: BGYH Zrt. vagy Társaság) vette át.

Az Önkormányzat és a Társaság Közfeladat-ellátási szerződést és Haszonkölcsön szerződést kötött a feladat ellátása érdekében. A Haszonkölcsön szerződés alapján a Társaság köteles a nem értéknövelő állagmegóvási, nagyjavítási és karbantartási feladatok ellátásáról gondoskodni, ami a rendes használattal járó, rendszeresen előforduló szokásos javításokat takarja. Rendkívüli javításnak tekinthető az a szükséges javítás, illetve felújítás, amely a rendes használat során szükségessé vált helyreállítást meghaladja. A rendkívüli javítás költsége az Önkormányzatot terheli. Ezek a feladatok kizárólag az Önkormányzat hozzájárulásával végezhetők el, külön megállapodás alapján.

A Társaság 2021. évben felújítási feladatot nem végzett, ezért nem került sor kifizetésre az érintett ügyletkódról.

**Budapesti Sportszolgáltató Központ - Pilisszántó (Orosdy kastély) elektromos rendszer további felújítása, étellift elektromos vezérlés felújítása**

|  |  |  |
| --- | --- | --- |
| Módosított előirányzat: | 17.713 | ezer Ft |
| Éves tény: | 0 | ezer Ft |
| Teljesítés: | 0,0 | % |

A tervezést követően kiderült, hogy az étellift annyira rossz állapotban van, hogy nem javítható, szükséges a régi étellift elbontása és egy új beépítése, de ehhez az előirányzat megemelésére volt szükség. 2021. évben az emelkedő költségek miatt a rendelkezésre álló összeg nem nyújtott fedezetet az okiratban meghatározott feladatok elvégzésére, ezért szükséges volt a műszaki tartalom csökkentése. A feladat megvalósításához szükséges előkészületek elkezdődtek, a megvalósítás áthúzódik a 2022. évre.

***Céljelleggel támogatott intézményi feladatok***

**390411 Fővárosi Önkormányzat Óvodája**

**Mozaik Gazdasági Szervezet Fővárosi Önkormányzat Óvodája: részleges tetőfelújítás**

|  |  |  |
| --- | --- | --- |
| Módosított előirányzat: | 140.443 | ezer Ft |
| Éves tény: | 4.318 | ezer Ft |
| Teljesítés: | 3,1 | % |

A Fővárosi Önkormányzat Óvodájának tetőszerkezetén jelenleg többféle korú és állapotú cserépfedés, valamint bitumenes lemez-fedés is található, több helyen beázás tapasztalható, mind a héjalás, mind a kiegészítő bádogos szerkezetek cserére szorulnak. A tető felújítását egységes új fedéssel célszerű elvégezni.

A tetőről 2021. évben váratlanul cserepek hullottak le az Óvoda udvarára és a szomszédba is, ezért az esetleges baleset elkerülése érdekében az épület egy részén előtetőt kellett felállítani, ennek az összege szerepel pénzügyi teljesítésként.

Az év folyamán, a megszüntetett Mozaik Gazdasági Szervezet helyett a Szabó Ervin Könyvtár vette át a feladat végrehajtását. A közbeszerzési eljárást elindították a kivitelező kiválasztására, az eljárás befejezése és a feladat végrehajtása 2022. évben várható.

**Kazánok és gázvezeték cseréje**

|  |  |  |
| --- | --- | --- |
| Módosított előirányzat: | 2.610 | ezer Ft |
| Éves tény: | 2.606 | ezer Ft |
| Teljesítés: | 99,8 | % |

Az Óvodában meglévő, 2004. évben beüzemelt kazánok elavultak, karbantartó cég sem volt már a javításukhoz. A biztonságos és gazdaságos fűtés érdekében szükségessé vált a kiváltásuk kondenzációs kazánokra.

2021. évben a fűtési rendszer felújítását folytatták, megvalósult az elzáró, szabályzó és radiátorszelepek cseréje, a felújítás megvalósult, a pénzügyi rendezés megtörtént.

**Kamera rendszer cseréje**

|  |  |  |
| --- | --- | --- |
| Módosított előirányzat: | 2.761 | ezer Ft |
| Éves tény: | 2.761 | ezer Ft |
| Teljesítés: | 100,0 | % |

A kamera rendszer és a hozzá tartozó központi egység, valamint a hálózat még analóg rendszer volt. A rendszer átalakítása a megfelelő működés érdekében elkerülhetetlenné vált. A kivitelezés és a pénzügyi rendezés 2021. évben valósult meg.

**Lámpák cseréje**

|  |  |  |
| --- | --- | --- |
| Módosított előirányzat: | 6.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Fővárosi Óvoda nagy méretű két szintes épületében több száz mennyezeti világítótest található. A korábbi elektromos javítási munkák során kiderült, hogy a világítási armatúrák sok helyen elavultak, több mint 20 évesek, a kötőelemek nem működnek megfelelően. Alkatrészek már nem kaphatók hozzá, az armatúrákat csak cserélni lehet. Az elektromos szerelés közben derült ki, hogy a szigetelésük is kezdett elromlani. A biztonságos működtetés érdekében a világítótesteket cserélni szükséges energiatakarékos led lámpatestekre. Az előkészítési munkák 2021. évben befejeződtek, a vállalkozási szerződést 2021. november hónapban megkötötték, a kivitelezés folyamatban van, pénzügyi rendezés nem történt.

**Tető hófogó szerkezetéhez rögzített védő deszkázat kiépítése (vis maior)**

|  |  |  |
| --- | --- | --- |
| Módosított előirányzat: | 86 | ezer Ft |
| Éves tény: | 0 | ezer Ft |
| Teljesítés: | 0,0 | % |

A tetőről 2021. évben váratlanul cserepek hullottak le az Óvoda udvarára, és a szomszédba is, ezért az Óvoda keresett egy vállalkozót, aki nagyon gyorsan védő deszkázatot készített a tetőre, amely megakadályozta, hogy további cserepek hulljanak le, és ne veszélyeztesse a gyerekek, a dolgozók és a lakók épségét. A feladat vis maior keretből valósult meg, de pénzügyi rendezése még nem történt meg.

**390421 Fővárosi Önkormányzat Cseppkő Óvoda**

**Tornaterem részleges felújítása**

|  |  |  |
| --- | --- | --- |
| Módosított előirányzat: | 16.500 | ezer Ft |
| Éves tény: | 13.781 | ezer Ft |
| Teljesítés: | 83,5 | % |

A feladat tartalma az óvodai tornaterem padlóburkolatának (60 m2) cseréje új korszerű sportpadló kialakításával, a tornaterem folyosó felőli határoló falának bontása és újjáépítése volt. A felújítás befejeződött, pénzügyi rendezése megtörtént.

**Csoportszobák ajtó cseréje**

|  |  |  |
| --- | --- | --- |
| Módosított előirányzat: | 1.500 | ezer Ft |
| Éves tény: | 1.372 | ezer Ft |
| Teljesítés: | 91,5 | % |

A feladat hat helyiség ajtajának cseréjét foglalta magában. A felújítás befejeződött, pénzügyi rendezése megtörtént.

**390501 Étkeztetési Szolgáltató Gazdasági Szervezet**

**Elektromos hálózat felújítása főző és tálaló konyhában**

|  |  |  |
| --- | --- | --- |
| Módosított előirányzat: | 5.983 | ezer Ft |
| Éves tény: | 5.983 | ezer Ft |
| Teljesítés: | 100,0 | % |

A felújítási feladat a Táncsics Mihály Tehetséggondozó Kollégium és a BGSZC Hunfalvy SZKI telephelyeken önálló mérőhelyek kialakítását, új elosztószekrény kiépítését és a konyhai elektromos hálózat felújítását tartalmazta. 2020. évben a kivitelező kiválasztása és a szerződéskötés megtörtént, a munkák elkezdődtek, a feladat befejezése és pénzügyi rendezése 2021. évre húzódott át.

**Ételszállító lift cseréje NÉBIH, ÁNTSZ előírások alapján**

|  |  |  |
| --- | --- | --- |
| Módosított előirányzat: | 13.200 | ezer Ft |
| Éves tény: | 13.100 | ezer Ft |
| Teljesítés: | 99,2 | % |

A felújítási feladat a BMSZC Trefort Ágoston SZKI telephelyen a tálalókonyha ételszállító és ételhulladék szállító liftjeinek cseréjét tartalmazta. 2020. évben a kivitelező kiválasztása és a szerződéskötés megtörtént, a munkák elkezdődtek. A feladat befejezése és pénzügyi rendezése a 2021. évre húzódott át.

**Fűtési és Hmv hőcserélők bontása és cseréje, valamint a kapcsolódó szerelvények cseréje és szigetelése**

|  |  |  |
| --- | --- | --- |
| Módosított előirányzat: | 5.400 | ezer Ft |
| Éves tény: | 5.400 | ezer Ft |
| Teljesítés: | 100,0 | % |

Az ÉSzGSz csepeli telephelyén a nagykonyhai fűtés és melegvízellátás HMV hőcserélőjének javítása, a fűtési rendszer helyreállítása 2020. év decemberében, vis maior esemény keretében megtörtént, a számla pénzügyi rendezése áthúzódott a 2021. évre.

**Étkeztetési Szolgáltató Gazdasági Szervezet konyha burkolat cseréje, felújítása**

|  |  |  |
| --- | --- | --- |
| Módosított előirányzat: | 1.000 | ezer Ft |
| Éves tény: | 1.000 | ezer Ft |
| Teljesítés: | 100,0 | % |

A felújítási feladat 2021. év második felében kezdődött el. A megszüntetett Mozaik Gazdasági Szervezet feladatainak átadásával annak helyiségei is átadásra kerültek. Az emeleti melegítő konyha használatba vételéhez elengedhetetlenül szükséges volt a meglévő rossz állapotú burkolat cseréje. A feladat befejeződött, pénzügyi rendezése megtörtént.

 **Intézményi felújítási keret**

|  |  |  |
| --- | --- | --- |
| Módosított előirányzat: | 33.000 | ezer Ft |
| Éves tény: | 3.551 | ezer Ft |
| Teljesítés: | 10,8 | % |

Az intézményfelújítás keretének terhére az ÉSzGSz feladatellátási helyein, főző- és tálaló konyhákban gépek, berendezések, eszközök, padozat és villamos hálózat elektromos felújítása volt a feladat. A hűtőkamrák felújítása, a regál kocsi átalakítása és a zsúrkocsi felújítása megtörtént. A többi kötelezettség vállalás pénzügyi rendezése áthúzódik 2022. évre.

**Kulturális feladatok**

|  |  |  |
| --- | --- | --- |
| **Módosított előirányzat:** | **489.640** | **ezer Ft** |
| **Éves tény:** | **242.328** | **ezer Ft** |
| **Teljesítés:** | **49,5** | **%** |

***Önkormányzati feladatok***

**Katona József Színház Nonprofit Kft. klímarendszer teljes felújítása**

|  |  |  |
| --- | --- | --- |
| Módosított előirányzat: | 9.007 | ezer Ft |
| Éves tény: | 9.007 | ezer Ft |
| Teljesítés: | 100,0 | % |

2019. évben a tervezési feladat készült el. A nézőtéri nagy klíma berendezés a rendszer felújításával, korszerűsítésével, a hűtőközeg jogszabályi előírásoknak megfelelő kiváltásával, a vezérlő egység és a gépészeti egységek cseréjével a színház üzembiztonsága a klíma rendszer tekintetében megoldásra került. A feladat teljesítése 2020-ban maradéktalanul megvalósult, a szállítói számlák pénzügyi rendezése részben 2021. évre áthúzódott.

**Radnóti Miklós Színház Nonprofit Kft. tervezés (zenekari árok és a színpad teljes felújításához)**

|  |  |  |
| --- | --- | --- |
| Módosított előirányzat: | 11.571 | ezer Ft |
| Éves tény: | 11.571 | ezer Ft |
| Teljesítés: | 100,0 | % |

Tervezési feladat, melynek témája a zenekari árok és a színpad teljes felújítása volt. A feladat befejeződött, a pénzügyi rendezés 2021. év elején megtörtént.

***Céljelleggel támogatott intézményi feladatok***

**550101 Budapesti Történeti Múzeum**

**BTM Budapest Galéria köztéri szobrok felújítása**

|  |  |  |
| --- | --- | --- |
| Módosított előirányzat: | 48.322 | ezer Ft |
| Éves tény: | 26.941 | ezer Ft |
| Teljesítés: | 55,8 | % |

A 2021. évben megvalósult az alábbi szobrok felújítása: Jankovits Gyula: Szarvas Gábor mellszobor mellékalakkal, Jankovits Gyula: Salamon Ferenc mellszobor, Anton Hörger: Immaculata c., valamint az Ismeretlen alkotó: Immaculata kegyoszlop. A felsorolt szobrok felújításának pénzügyi rendezése megtörtént, a feladat folytatódik 2022. évben.

**BTM Kegyoszlopok felújításának többletfeladata**

|  |  |  |
| --- | --- | --- |
| Módosított előirányzat: | 3.801 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az előirányzat a Xavéri Szent Ferenc szobor újrafaragására, valamint Nepomuki Szent János kegyoszlop felújítási munkáinak többletköltségére nyújtott fedezetet. A Nepomuki Szent János kegyoszlop felújítása elkészült, pénzügyileg rendezett.

A Xavéri Szent Ferenc szobor újrafaragását megkezdte a feladat ellátására szerződött Magyar Képzőművészeti Egyetem, azonban a járványhelyzet alatt, a jelenléti oktatás korlátozása miatt, a szerződést teljeskörűen nem tudta teljesíteni, ezért kifizetés nem történt.

**BTM-Budapest Galéria I. világháborús emlékművek felújítása**

|  |  |  |
| --- | --- | --- |
| Módosított előirányzat: | 6.639 | ezer Ft |
| Éves tény: | 5.200 | ezer Ft |
| Teljesítés: | 78,3 | % |

Az Önkormányzat és a Honvédelmi Minisztérium között 2014. szeptemberében Együttműködési keretmegállapodás került megkötésre, amely az I. világháború 100 éves évfordulója alkalmából célul tűzte ki a korszakhoz kötődő hősi emlékművek, emlékhelyek felújítását, esetleges újra állítását. Az okiratban 2020. évre tervezett szobor felújítások elkészültek, Homonnay Jenő: hősi emlék című szobrának pénzügyi rendezése áthúzódott 2021. évre.

**BTM Vármúzeum ablakok felújítása**

|  |  |  |
| --- | --- | --- |
| Módosított előirányzat: | 10.609 | ezer Ft |
| Éves tény: | 10.470 | ezer Ft |
| Teljesítés: | 98,7 | % |

Az ablakok felújítása három év alatt valósult meg. Az időszakos kiállítás 2020. év végi bezárásakor nyílt lehetőség a kiállítótéri ablakok felújítására, melynek kivitelezése és pénzügyi rendezése 2021. évben megtörtént, a feladat befejeződött.

**Aquincumi Múzeum É-K-D-i kerítésszakasz és a romterület kapujának részleges felújítása**

|  |  |  |
| --- | --- | --- |
| Módosított előirányzat: | 23.000 | ezer Ft |
| Éves tény: | 23.000 | ezer Ft |
| Teljesítés: | 100,0 | % |

A rossz állapotú kerítés felújítása a kivitelező kiválasztását követően 2020. évben elkezdődött, befejezése és pénzügyi rendezése 2021. évben megtörtént.

**Aquincumi Múzeum ELMŰ épület, foglalkoztató utólagos szigetelése**

|  |  |  |
| --- | --- | --- |
| Módosított előirányzat: | 41.579 | ezer Ft |
| Éves tény: | 41.579 | ezer Ft |
| Teljesítés: | 100,0 | % |

Az épület szigetelésének felújítása 2021. évben elkészült, a pénzügyi rendezés megtörtént, a feladat befejeződött.

**BTM-Budapest Galéria, Szent Gellért szobor felújítása**

|  |  |  |
| --- | --- | --- |
| Módosított előirányzat: | 84.760 | ezer Ft |
| Éves tény: | 55.350 | ezer Ft |
| Teljesítés: | 65,3 | % |

2017. évben statikai szakvélemény készült a szoborról és a kolonnádról, mely megállapította, hogy ennek a tekintélyes méretű szobornak és kolonnádnak az állékonysága megmaradjon, állagmegőrző beavatkozásra, felújításra van szükség.

2021. évben elkészült a kő kolonnád felújításának I. üteme, valamint a bronz szobor felújítása, patinázása. A felújított részek pénzügyi rendezése megtörtént, a feladat folytatódik 2022. évben.

**Kiemelt kortörténeti jelentőséggel bíró köztéri szobrok felújítása**

|  |  |  |
| --- | --- | --- |
| Módosított előirányzat: | 6.041 | ezer Ft |
| Éves tény: | 1.610 | ezer Ft |
| Teljesítés: | 26,7 | % |

A feladat 2021. évben Mazon Frigyes: Fókapár örökségvédelem alá eső szobor medencéjének állagmegóvását tartalmazta. A feladat ütemterv szerint folytatódik 2022. évben.

**Intézményi felújítási keret**

|  |  |  |
| --- | --- | --- |
| Módosított előirányzat: | 10.700 | ezer Ft |
| Éves tény: | 0 | ezer Ft |
| Teljesítés: | 0,0 | % |

A jóváhagyott engedélyokirat műszaki tartalma szerint a felújítási keretből valósult volna meg a Kiscelli Múzeum földszinti mosdó helyiségeinek felújítása, a Kiscelli Múzeum 14-es számú kapujának felújítása, valamint a BTM intézményei területén egyéb felújítások (mosdó helyiségek, fűtési rendszer stb.). A feladatok nem valósultak meg, kifizetés nem történt.

**550111 Bartók Béla Emlékház**

**Bartók Béla Emlékház villámvédelem felújítása**

|  |  |  |
| --- | --- | --- |
| Módosított előirányzat: | 1.445 | ezer Ft |
| Éves tény: | 677 | ezer Ft |
| Teljesítés: | 46,9 | % |

A felújítás előkészítése 2018. évben befejeződött, a műszaki tartalom 2019. évben bővítésre került a csapadékcsatorna részleges felújításával. A villámvédelmi rendszer kiépítése 2020. évben megtörtént. Az esővíz elvezető ereszcsatorna rendszer átalakítása 2021. évben elkészült és kifizetésre került, a feladat befejeződött.

**Bartók Béla Emlékház állagvédelmi felújítása**

|  |  |  |
| --- | --- | --- |
| Módosított előirányzat: | 3.200 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat 2021. évben az előkészítés fázisáig jutott. A hideg idő miatt a munkálatokat ősszel nem lehetett elkezdeni, a munkavégzés áthúzódik 2022. évre.

**560101 Budapest Főváros Levéltára**

**Toronyablakok felújítása, nyílászáró cserék 3 lépcsőházban**

|  |  |  |
| --- | --- | --- |
| Módosított előirányzat: | 33.000 | ezer Ft |
| Éves tény: | 26.830 | ezer Ft |
| Teljesítés: | 81,3 | % |

A három lépcsőház tornyainak VIII. emeleti szintjén található 42 db nyílászáró felújítása, szükség szerint cseréje megvalósult, a pénzügyi teljesítés megtörtént.

**Intézményi felújítási keret**

|  |  |  |
| --- | --- | --- |
| Módosított előirányzat: | 2.100 | ezer Ft |
| Éves tény: | 2.036 | ezer Ft |
| Teljesítés: | 97,0 | % |

A tervezett felújítások - világító testek cseréje korszerűbb, energiatakarékos LED világításra, közösségi helyiségek átalakítása, alkalmassá tétele oktatási célokra, online oktatás, konferenciák megvalósítására – elkészültek, a pénzügyi rendezés megtörtént.

**570101 Fővárosi Állat- és Növénykert**

**Rajna medence felújítása (Varázshegy)**

|  |  |  |
| --- | --- | --- |
| Módosított előirányzat: | 12.598 | ezer Ft |
| Éves tény: | 0 | ezer Ft |
| Teljesítés: | 0,0 | % |

A medence meglévő szigetelésének károsodása miatt a medencében tartott állomány elpusztult, ezért az újabb betelepítés előtt elengedhetetlen a medence szigetelésének újbóli elkészítése. Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**Elektromos fogadó állomások szekunder oldali felújítása**

|  |  |  |
| --- | --- | --- |
| Módosított előirányzat: | 20.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat megvalósítása tartalmazza a közműhálózatok felmérését, digitális térképen való rögzítését, a fogyasztási helyek belépési pontjainak meghatározását.

Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**Párduc kifutó, tigris háttérkiszolgáló épületek teljes felújítása I. ütem**

|  |  |  |
| --- | --- | --- |
| Módosított előirányzat: |  34.685 | ezer Ft |
| Éves tény: | 0 | ezer Ft |
| Teljesítés: | 0,0 | % |

A meglévő párduc kerítés nyomvonalának módosításával kialakítható nagyobb alaprajzi méretű kifutó lehetőséget ad az Állatkertnek párduc pár fogadására. A háttérépületek műszaki és biztonsági szempontból azonnali beavatkozást igényelnek. Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**Régi elefántház íves kapu felújítás**

|  |  |  |
| --- | --- | --- |
| Módosított előirányzat: | 22.047 | ezer Ft |
| Éves tény: | 0 | ezer Ft |
| Teljesítés: | 0,0 | % |

A kaput a hím elefánt megrongálta, melynek következtében nem lehet biztonsággal nyitni és zárni. Teljesen új kapu megépítése szükséges, ami szerkezetében teljesen független lesz a műemléki épülettől.

Első ütemben az Örökségvédelmi Hivatalhoz benyújtandó bejelentési eljárási dokumentáció elkészítése szükséges, a gyártmányterv elkészítése, a kapu legyártása és a szerkezet rögzítéséhez szükséges monolit vasbeton alap elkészítése.

Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**Főbejárat pénztárablakok teljes cseréje**

|  |  |  |
| --- | --- | --- |
| Módosított előirányzat: | 6.075 | ezer Ft |
| Éves tény: | 0 | ezer Ft |
| Teljesítés: | 0,0 | % |

A főbejárat két oldalán található pénztárablakok teljes cseréje vált szükségessé. Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**Ajándékbolt tetőszigetelés cseréje faszerkezet felújítása, felületkezelés**

|  |  |  |
| --- | --- | --- |
| Módosított előirányzat: | 8.486 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az ajándékbolt teljes lapos tető szerkezete beázik, így teljes felújítása szükséges. A szerkezet további károsodásának elkerülése érdekében szükséges a díszítő és árnyékoló funkciót betöltő faszerkezet felújítása is. Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**Tigris betekintő cseréje**

|  |  |  |
| --- | --- | --- |
| Módosított előirányzat: | 11.567 | ezer Ft |
| Éves tény: | 0 | ezer Ft |
| Teljesítés: | 0,0 | % |

A tigris betekintő törött, életveszélyes üvegének bontása szükséges, melyet követően ragasztott többrétegű, belső osztás nélküli üvegtáblák kerülnek beépítésre a meglévő fogadószerkezet felújításával. Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**Nagy Tó fölé nyúló padozat cseréje**

|  |  |  |
| --- | --- | --- |
| Módosított előirányzat: | 4.462 | ezer Ft |
| Éves tény: | 0 | ezer Ft |
| Teljesítés: | 0,0 | % |

A tó fölé nyúló padozat meglévő elemei balesetveszélyessé váltak, ezért szükséges a meglévő faszerkezet bontása és új burkolat kiépítése. Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**Dél-Amerika ház kiszolgáló rész átalakítása, esőbeállóval**

|  |  |  |
| --- | --- | --- |
| Módosított előirányzat: | 500 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Dél-Amerika ház kifutójában nincs lehetősége az állatoknak esős idő esetén behúzódásra. Nincs alkalmas, csapadék elleni védekezést biztosító esőbeálló. Az esőbeálló könnyűszerkezetes (fa elemekből) technológiával törtnő megépítése a ház jellegével azonosan kerül kivitelezésre. Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**Vidrató épület ablakainak nyithatóvá tétele**

|  |  |  |
| --- | --- | --- |
| Módosított előirányzat: | 1.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az épület fix ablakokkal rendelkezik, ezért a körzetvezető által meghatározott helyeken, az állattartási szempontok és ajánlások figyelembevételével az ablakok nyithatóvá tétele szükséges. Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**CEBU-kerítés és szénatároló felújítása**

|  |  |  |
| --- | --- | --- |
| Módosított előirányzat: | 2.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az állattartó hely kerítése a környezeti és a mechanikai hatások következtében szerkezetileg tönkrement, biztonsági funkcióját nem látja el. A szénatároló felújítása állagmegőrzési feladatot tartalmaz. Az engedélyokirat 2020. december hónapban került aláírásra. 2021. évben a munkák nem kezdődtek meg, kifizetés nem történt.

**Intézményi felújítási keret**

|  |  |  |
| --- | --- | --- |
| Módosított előirányzat: | 10.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A vidraházban szaporodó vidra család európai viszonylatban is páratlan értékkel bír.

A homlokzati tetőszerkezet felújításával az elöregedett tartószerkezet kerül felújításra, mely elengedhetetlenül szükséges a biztonságos üzemeléshez. 2021. évben a kivitelezési munkák nem kezdődtek meg, kifizetés nem történt.

**Sport feladatok**

|  |  |  |
| --- | --- | --- |
| **Módosított előirányzat:** | **406.345** | **ezer Ft** |
| **Éves tény:** | **198.841** | **ezer Ft** |
| **Teljesítés:** | **48,9** | **%** |

***Önkormányzati feladatok***

**Budapesti Sportszolgáltató Központ Közhasznú Nonprofit Kft. MAC atlétika pálya felújítása**

|  |  |  |
| --- | --- | --- |
| Módosított előirányzat: | 170.345 | ezer Ft |
| Éves tény: | 170.346 | ezer Ft |
| Teljesítés: | 100,0 | % |

A feladatot a BSK valósította meg. A kivitelezés befejeződött, a pénzügyi teljesítés részben áthúzódott 2021. évre. A maradványból a labdapálya palánk beszerzése történt meg. A pénzügyi teljesítés megtörtént, a feladat befejeződött.

**Park utcai sportlőtér részleges felújítása**

|  |  |  |
| --- | --- | --- |
| Módosított előirányzat: | 25.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az állapotfelmérés, műszaki előkészítés kezdődött el, 2021. évben kifizetés nem történt.

**Budapesti Sportszolgáltató Központ Közhasznú Nonprofit Kft. Pilisszántó Orosdy kastély vízszigetelése**

|  |  |  |
| --- | --- | --- |
| Módosított előirányzat: | 65.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A kastély 348 m2 alapterületű alagsora rendszeresen beázik, a probléma megszüntetése érdekében szakértő bevonásával a felmérés, tervezés megtörtént. A beérkezett árajánlat kétszeresen meghaladta a rendelkezésre álló fedezetet, így a feladat műszaki tartalmát csökkenteni kellett úgy, hogy a legkritikusabb helyeken történhessen meg a szigetelés. A feladat megvalósítása folyamatban van, befejezése áthúzódik 2022. évre.

**Budapesti Sportszolgáltató Központ Közhasznú Nonprofit Kft. Margitszigeti Atlétikai Centrum épület részleges felújítása**

|  |  |  |
| --- | --- | --- |
| Módosított előirányzat: | 132.000 | ezer Ft |
| Éves tény: | 24.495 | ezer Ft |
| Teljesítés: | 18,6 | % |

A feladatot a BSK valósítja meg megvalósítási megállapodás keretében. A kivitelezés 2021. decemberben elkezdődött. A műszaki és pénzügyi teljesítés nagyrésze áthúzódik 2022. évre.

**Budapesti Sportszolgáltató Központ Közhasznú Nonprofit Kft. Soltvadkert épületblokk elbontása, veszélyes fa kivágása, épületblokk újraépítése**

|  |  |  |
| --- | --- | --- |
| Módosított előirányzat: | 10.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

2020. évben az eredeti feladat megvalósítása megtörtént (egy fa gyökérzetének benövése miatt, egy 27 m2 alapterületű könnyűszerkezetes épület elbontása, majd az épület új alapokra történő felépítése). 2021. év végén az engedélyokirat módosításra került további szükséges feladatokra. Pénzügyi teljesítés 2021. évben nem történt.

**BKM NZrt.-FŐKERT Kertészeti Divízió Sporteszköz Rehabilitációs Program**

|  |  |  |
| --- | --- | --- |
| Módosított előirányzat: | 4.000 | ezer Ft |
| Éves tény: | 4.000 | ezer Ft |
| Teljesítés: | 100,0 | % |

A Program célja: a közparkokban található elhasználódott, meghibásodott sporteszközök, sportberendezések rekonstrukciója, cseréje (kosárlabda palánk, háló, labdarúgó kapu, ping-pong asztal, stb), valamint a kopott, rongálódott sportolásra alkalmas terület helyreállítása (festések, egyéb javítások).

**Vízgazdálkodási feladatok**

|  |  |  |
| --- | --- | --- |
| **Módosított előirányzat:** | **1.958.524** | **ezer Ft** |
| **Éves tény:** | **1.640.639** | **ezer Ft** |
| **Teljesítés:** | **83,8** | **%** |

***Önkormányzati feladatok***

**BKSZTT felújítási, pótlási feladatai**

|  |  |  |
| --- | --- | --- |
| Módosított előirányzat: | 394.369 | ezer Ft |
| Éves tény: | 292.349 | ezer Ft |
| Teljesítés: | 74,1 | % |

A Budapesti Központi Szennyvíztisztító Telep (a továbbiakban: BKSZTT) Közép-Európa legnagyobb, legmodernebb szennyvíztisztítója, világviszonylatban is korszerű, három tisztítási fokozatú létesítmény. Éves amortizációja meghaladja a 3 milliárd Ft-ot. A BKSZTT működőképességének biztosítása érdekében gépész-, villamos- és irányítástechnikai rendszereinek fokozatosan emelkedő mértékű felújítása szükséges. A BKSZTT-n nagy értékű gépek és berendezések üzemelnek folyamatosan, sok esetben beépített tartalék nélkül. Ezen eszközök komolyabb meghibásodásának valószínűsége egyre nagyobb, a biztonságos üzemeltetés érdekében az időszerű felújítások forrásigényét folyamatosan szükséges biztosítani.

A Fővárosi Önkormányzat a BKSZTT üzemeltetése tárgyában a Fővárosi Vízművek Zrt.-vel Bérleti és Üzemeltetési Szerződést kötött, mely 2013. június hó 1. napjától hatályos.

A tervszerű felújítás mellett is folyamatosan történtek/történnek az ellátás biztonsága érdekében felújítási, pótlási feladatok.

A Telepen az ellátás biztonsága érdekében elvégzett felújítási, pótlási feladatok költségeit az azonnali hatályra tekintettel az üzemeltető FV Zrt. biztosította, azonban a költségek megtérítése az Önkormányzat kötelezettsége.

**BKSZTT 2019. évi felújítási, pótlási feladatai**

|  |  |  |
| --- | --- | --- |
| Módosított előirányzat: | 114.762 | ezer Ft |
| Éves tény: | 114.762 | ezer Ft |
| Teljesítés: | 100,0 | % |

A feladat megvalósítására a Fővárosi Vízművek Zrt.-vel a Megvalósítási Megállapodás és a Vállalkozási Szerződés aláírása 2019. évben megtörtént. A Vállalkozási Szerződésben és a Megvalósítási megállapodásban rögzített felújítási, pótlási feladatok befejeződtek.

**BKSZTT 2020. évi felújítási, pótlási feladatai**

|  |  |  |
| --- | --- | --- |
| Módosított előirányzat: | 701.077 | ezer Ft |
| Éves tény: | 676.472 | ezer Ft |
| Teljesítés: | 96,5 | % |

A feladat megvalósítására a Fővárosi Vízművek Zrt.-vel a felújítás-pótlásra vonatkozó Megvalósítási Megállapodás és a Vállalkozási Szerződés, valamint a felújítási feladatokra vonatkozó Megvalósítási Megállapodás aláírása megtörtént, a 2021. évre tervezett feladatok megvalósítása befejeződött.

**BKSZTT 2021. évi felújítási, pótlási feladatai**

|  |  |  |
| --- | --- | --- |
| Módosított előirányzat: | 748.316 | ezer Ft |
| Éves tény: | 557.056 | ezer Ft |
| Teljesítés: | 74,4 | % |

A feladat megvalósítására a Fővárosi Vízművek Zrt.-vel a felújítás-pótlásra vonatkozó Megvalósítási Megállapodás és a Vállalkozási Szerződés, valamint a felújítási feladatokra vonatkozó Megvalósítási Megállapodás aláírása megtörtént, a feladatok megvalósítása folyamatban van.

**Gazdasági, ellátási feladatok**

|  |  |  |
| --- | --- | --- |
| **Módosított előirányzat:** | **1.014.091** | **ezer Ft** |
| **Éves tény:** | **669.820** | **ezer Ft** |
| **Teljesítés:** | **66,1** | **%** |

***Önkormányzati feladatok***

**Városháza elektromos hálózat rekonstrukciója**

|  |  |  |
| --- | --- | --- |
| Módosított előirányzat: | 160.272 | ezer Ft |
| Éves tény: | 156.490 | ezer Ft |
| Teljesítés: | 97,6 | % |

A Városháza elektromos hálózatának teljes rekonstrukciója keretében a 2019. évben indított közbeszerzési eljárás eredményeképpen megkötött szerződésben foglalt, a Hivatal Keresztszárny részében indított felújítási feladat első része 2021.évben fejeződött be.

**Városháza épület homlokzatának felújítása**

|  |  |  |
| --- | --- | --- |
| Módosított előirányzat: | 29.465 | ezer Ft |
| Éves tény: | 0 | ezer Ft |
| Teljesítés: | 0 | % |

A feladaton lévő előirányzat a homlokzatfelújítással kapcsolatban összefüggő műszaki ellenőri feladatokra tervezett kiadásokra nyújt fedezetet. Az Enviroduna Kft-vel a szerződést 2021. év végén megkötötte az Önkormányzat.

***Céljelleggel támogatott hivatali feladatok***

**Keresztszárny elektromos munkáihoz kapcsolódó kiegészítő feladatok**

|  |  |  |
| --- | --- | --- |
| Módosított előirányzat: | 453.550 | ezer Ft |
| Éves tény: | 453.550 | ezer Ft |
| Teljesítés: | 100,0 | % |

A korszerűsítés keretén belül 2021. évben két részfeladat zárult le. A Keresztszárny elektromos felújításához kapcsolódó egyéb kiegészítő helyreállítási feladatok 100 %-ban teljesültek.

**Városháza épületének felújítási munkái (Gerlóczy szárny befejező munkái)**

|  |  |  |
| --- | --- | --- |
| Módosított előirányzat: | 56.438 | ezer Ft |
| Éves tény: | 55.881 | ezer Ft |
| Teljesítés: | 99,0 | % |

Az előző feladathoz kapcsolódó második részfeladat is lezárult, ami a Gerlóczy szárny befejező munkálatait tartalmazta.

**Városháza épület, fa zárófödém, mátrai födém faanyagvédelmi szerkezetvizsgálati szakvélemény készítése**

|  |  |  |
| --- | --- | --- |
| Módosított előirányzat: | 151.500 | ezer Ft |
| Éves tény: | 0 | ezer Ft |
| Teljesítés: | 0,0 | % |

2016. évben egy közbeszerzési eljárás keretében három feladat *(Városháza épület, fa zárófödém és tetőszerkezeteinek időszakos faanyagvédelmi szakvélemény készítése, Harangtorony, épület tetőfedő-bádogos szerkezetei, tűz- és oromfalazata felújításának tervezése, Bank épületszárny részleges felújításának tervezése)* közbeszerzési eljárása indult el. 2017. évben az eljárás lefolytatása megtörtént, azonban a döntést a második helyezett nyertes pályázó jogorvoslattal, majd közigazgatási bírósági eljárás keretében sérelmezte, megtámadta. A bírósági eljárás 2020. évben zárult le. Az eljárás nyertese nem kívánt szerződni.

A feladat a 2022. évi felújítási költségvetésből törlésre került, a vizsgálatokhoz szükséges gép beszerzése a már meglévő egyéb gép beszerzése elnevezésű okiratból, a födémvizsgálatokat pedig működési kiadási sorról kívánja szakmai felelős megvalósítani.

**Harangtorony, épület tetőfedő-bádogos szerkezetek, oromfalazat felújításának tervezése**

|  |  |  |
| --- | --- | --- |
| Módosított előirányzat: | 24.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat teljesülése a *Városháza épület, fa zárófödém, mátrai födém faanyagvédelmi szakvélemény készítése* feladatnál került leírásra.

**Központi Irattári épület részleges rekonstrukciója**

|  |  |  |
| --- | --- | --- |
| Módosított előirányzat: | 123.866 | ezer Ft |
| Éves tény: | 3.899 | ezer Ft |
| Teljesítés: | 3,1 | % |

Az Irattári épület tető rekonstrukciójához szükséges kiviteli engedélyes tervekkel rendelkezik a Hivatal. A kivitelezési közbeszerzési eljáráshoz bekért indikatív árajánlatok alapján a rendelkezésre álló fedezet nem lesz elegendő, ezért többlet forrás biztosítása szükséges, tekintettel arra, hogy az ott tárolt iratok részére megfelelő környezetet kell biztosítani jogszabályi kötelezettség alapján.

**Bank épületszárny részleges felújításának tervezése**

|  |  |  |
| --- | --- | --- |
| Módosított előirányzat: | 15.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat teljesülése a *Városháza épület, fa zárófödém, mátrai födém faanyagvédelmi szakvélemény készítése* feladatnál került leírásra.